CELEX: 62011CN0315
Language: fi
Date: 2011-06-27 00:00:00
Title: Asia C-315/11: Ennakkoratkaisupyyntö, jonka Rechtbank Breda (Alankomaat) on esittänyt 27.6.2011 — A. T. G. M. van de Ven ja M. A. H. T. van de Ven-Janssen v. Koninklijke Luchtvaart Maatschappij NV

10.9.2011   
            
            
               FI
            
            
               Euroopan unionin virallinen lehti
            
            
               C 269/27
            
         Ennakkoratkaisupyyntö, jonka Rechtbank Breda (Alankomaat) on esittänyt 27.6.2011 — A. T. G. M. van de Ven ja M. A. H. T. van de Ven-Janssen v. Koninklijke Luchtvaart Maatschappij NV
   (Asia C-315/11)
   2011/C 269/51
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank Breda
   
      Pääasian asianosaiset
   
   
      Kantajat: A. T. G. M. van de Ven ja M. A. H. T. van de Ven-Janssen
   
      Vastaaja: Koninklijke Luchtvaart Maatschappij NV
   
      Ennakkoratkaisukysymykset
   
   
               1)
            
            
               Onko asetuksen N:o 261/2004 (1) 7 artiklassa tarkoitettu oikeus korvaukseen viivästymisen johdosta yhteensopiva Montrealin yleissopimuksen (2) 29 artiklan viimeisen virkkeen kanssa, kun otetaan huomioon se, että Montrealin yleissopimuksen 29 artiklan ensimmäisen virkkeen mukaan korvauskanne voidaan, riippumatta siitä, perustuuko se sopimukseen, sopimuksen ulkopuoliseen korvausvastuuseen tai muuhun perusteeseen, nostaa ainoastaan Montrealin yleissopimuksessa määrättyjen ehtojen ja korvausvastuun rajojen mukaisesti?
            
         
               2)
            
            
               Jos asetuksen N:o 261/2004 7 artiklassa tarkoitettu oikeus korvaukseen viivästymisen johdosta ei ole yhteensopiva Montrealin yleissopimuksen 29 artiklan kanssa, asetetaanko tällöin joitakin rajoituksia sen ajankohdan osalta, jolloin unionin tuomioistuimen ratkaisu alkaa vaikuttaa käsiteltävänä olevassa asiassa ja/tai yleisesti?
            
         
      (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL L 46, s. 1).
   
      (2)  Yleissopimuksen tekemisestä tiettyjen kansainvälistä ilmakuljetusta koskevien sääntöjen yhtenäistämisestä (Montrealin yleissopimus) Euroopan yhteisön puolesta 5.4.2001 tehty neuvoston päätös 2001/539/EY (EYVL L 194, s. 38).